Elektronika

Elektronika je vedný (technický) odbor, ktorý sa zaoberá štúdiom fyzikálnej podstaty javov v súvislosti s elektrickou vodivosťou a elektricky nabitými časticami. Ďalej návrhom, výrobou a využitím elektronických zariadení. Elektronika je odvetvie elektrotechniky, líši sa od nej tým, že sa zameriava na používanie aktívnych prvkov, ako sú tranzistory, diódy a integrované obvody na riadenie a zosilňovanie toku elektrického prúdu a na jeho premenu z jednej formy na druhú. Napríklad zo striedavého prúdu (AC) na jednosmerný prúd (DC) alebo z analógových signálov na digitálne signály. Elektronika má výrazný vplyv na rôzne aspekty modernej spoločnosti a kultúry, ako sú telekomunikácie, zábava, vzdelávanie, zdravotníctvo, priemysel a bezpečnosť. Hlavným faktorom pokroku elektroniky je polovodičový priemysel, ktorý vyrába základné materiály a komponenty pre elektronické zariadenia a obvody. Polovodičový priemysel je jedným z najväčších a najziskovejších sektorov v globálnej ekonomike.

 Odvetvia elektroniky 
 mikroelektronika
 optoelektronika
 výkonová elektronika
 vysokofrekvenčná a mikrovlnná elektronika
 telekomunikačná technika
 senzorika
 lekárska elektronika
 elektrotechnológia
 informačné technológie

 Elektronické prvky 
Elektronické prvky sú základné konštrukčné súčasti, z ktorých sa ich vodivým prepojením vytvorí elektrický obvod s požadovanou funkciou. 
Môžu byť vo forme samostatnej súčiastky, alebo ako súčasť integrovaného obvodu.

Tradične sa väčšina elektronických súčiastok vyrábala s drôtovými alebo tenkými plechovými vývodmi kvôli montáži do dier vyvŕtaných v doske plošných spojov (tzv. „through hole“ montáž). V poslednom čase s nástupom automatizácie v osadzovaní DPS súčiastkami a s postupujúcou miniaturizáciou sa čoraz viac presadzuje tzv. povrchová montáž, takéto súčiastky sa označujú anglickou skratkou SMD (Surface Mount Device).

 pasívne prvky 
 rezistor
 potenciometer, trimer
 kondenzátor
 cievka
 transformátor
 ochranné prvky (bleskoistka, varistor, transil)
 kryštál
 oneskorovacia linka
 reproduktor

 elektromechanické prvky 
 spínače, prepínače
 konektory a pätice
 relé

 aktívne prvky 
 vákuové elektrónky
 diskrétne prvky
 dióda
 tranzistor
 tyristor
 diak, triak
 optoelektronické prvky
 integrované obvody
 analógové IO
 operačný zosilňovač
 digitálne IO
 mikroprocesor, mikrokontrolér
 pamäte
 špecializované počítačové obvody vysokej integrácie (čipset)
 diskrétne logické obvody
 zákaznícke digitálne IO (ASIC)
 zmiešané IO
 analógovo-digitálny prevodník, digitálno-analógový prevodník
 systém na čipe (SoC)

 senzory a aktuátory 
 mechanické (polohové) senzory
 magnetické senzory (Hallove senzory)
 chemické a biochemické senzory
 elektromotory a solenoidy
 mikromechanické (MEMS) senzory a aktuátory
 akustické senzory (mikrofón) a aktuátory (reproduktor)
 optické senzory

 Napájacie zdroje 
 primárne galvanické články a ich batérie
 akumulátory a ich batérie
 lineárne zdroje
 spínané zdroje

 Elektrické a elektronické zariadenia 
Konštrukcia elektrických zariadení je podriadená okrem funkčných požiadaviek aj rôznym predpisom, z ktorých najvýznamnejšie sú bezpečnostné predpisy pre prácu s elektrickými zariadeniami a požiadavky elektromagnetickej kompatibility (t. j. zariadenie nesmie vysielať rušivé elektromagnetické pole a ovplyvňovať priebeh napätia v sieti nad dohodnutú dovolenú mieru a zároveň musí byť odolné voči takýmto rušeniam od iných el. zariadení). Splnenie týchto noriem (a u určitých zariadení aj iných - napr. homologizácia u telekomunikačných zariadení) je kontrolované príslušnými technickými skúšobnými ústavmi a vydanie certifikátu je podmienkou uvedenia zariadenia na trh.

Samotná elektronika je v zariadení obvykle umiestnená na tzv. doske plošných spojov (DPS, angl. Printed Circuit Board - PCB), na ktorej sú vytvorené vodivé prepoje medzi súčiastkami a súčasne slúži ako nosič súčiastok, ktoré sú pripevnené spájkovaním.

Niektoré zo zariadení využívajúce elektroniku:
 audiovizuálne zariadenia (vrátane spotrebnej elektroniky)
 lekárske zariadenia
 priemyselné zariadenia
 automatizácia
 regulácia
 automobilová elektronika
 elektronika v letectve a kozmonautike

 Elektronické meracie zariadenia 
 multimeter (ampérmeter, voltmeter, ohmmeter)
 osciloskop
 logický analyzátor
 generátor signálov
 kalibračné normály
čítač frekvencie

 Referencie 

 Pozri aj 
 elektrotechnika

 Iné projekty 
.


Kategória:Elektrina